## TAPOLCA KÖRNYÉKI ÖNKORMÁNYZATI TÁRSULÁS

Székhely: 8319 Lesenceistvánd, Kossuth u. 145.

Tel./Fax: 87/436-151

e-mail: tapolcakornyekitarsulas@lesenceistvand.hu

Ügyiratszám: LIS/203-22/2019.

Napirend: 8.

***E L Ő T E R J E SZ T É S***

***A Társulási Tanács 2019. november 7-i nyilvános ülésére***

**Tárgy: Tapolca Környéki Önkormányzati Társulás Társulási Megállapodásának módosítására javaslat**

**Előterjesztő: Társulás elnöke**

**Előkészítő: dr. Gelencsér Ottó jegyző, Somogyi Nikolett vezető tanácsos**

**Törvényességi szempontból látta: dr. Gelencsér Ottó**

**TISZTELT TÁRSULÁSI TANÁCS!**

Tapolca és Környéke Kistérség Többcélú Társulása (továbbiakban: társulás)aMagyarország helyi önkormányzatairól szóló 2011. évi CLXXXIX. törvény (továbbiakban: Mötv.) 87. § rendelkezéseinek értelmében az önkormányzati feladat- és hatáskör, valamint a polgármester és a jegyző államigazgatási feladat-és hatáskörének hatékonyabb, célszerűbb ellátása érdekében felülvizsgálta Társulási megállapodását és a felülvizsgálat eredményeként 2013 július 1. napjával elfogadta a Társulási Megállapodást.

A megállapodás módosítására az elmúlt öt év alatt több alkalommal került sor, A módosítások elsősorban feladatkör bővülése (háziorvosi ügyelet visszavétele), illetve a társulásban részt vevő önkormányzatok közül 4 önkormányzat a társulásból kilépett és egyes feladataikat feladatokat a kilépésüket követően ellátási szerződés alapján látjuk el hozzájárulás fejében.

**A Társulási Megállapodás 1 melléklete a társult tagok Tagjegyzéke, ami tartalmazza a Társult önkormányzat nevét, képviselőjét, és lakosság számát.**

A melléklet módosítása csak a Társulási Megállapodás módosításával hajtható végre az Mötv-ben meghatározott eljárási rendben. A 2019. október 13. napján lezajlott önkormányzati képviselő és polgármester választás eredményeként több tag településen történtek személyi változások. A jelen előterjesztés mellékletét képező, egységes szerkezetbe foglalt Társulási Megállapodás és annak 1. melléklete tartalmazza az új tagjegyzéket.

A Tapolca Környéki Önkormányzati Társulás Társulási Megállapodás módosítását az előterjesztés mellékletét képező módosító okiratban foglaltak szerint javasoljuk elfogadni.

A Társulási Tanács elfogadó határozatát követően a Tag települések önkormányzatainak képviselő-testületei minősített többséggel meghozott határozataikkal hagyják jóvá a Társulási Tanács javaslatát. A változások törzskönyvi nyilvántartáson történő átvezettetése miatt kérjük, hogy **2019. november 30. napjáig a képviselő-testületek a Társulási Megállapodás módosítását *minősített többséggel* meghozott határozataikkal hagyják jóvá!**

**Határozati javaslat**

1.) Tapolca Környéki Önkormányzati Társulás Társulási Tanácsa a Társulási Megállapodás 1. mellékletének módosítására vonatkozó javaslatot az előterjesztés mellékletét képező javaslattal megegyező tartalommal elfogadja.

2.) Felkéri a Társulási Tanács a társulási tag önkormányzatok polgármestereit, hogy a Társulási Megállapodás módosítását terjesszék elő elfogadásra képviselő-testületek ülésére és minősített többséggel meghozott döntéséről szóló határozat kivonatot **2019.** **november 30. napjáig** a Társulás elnökének szíveskedjenek megküldeni.

1. 3.) A Társulási Tanács felkéri az elnököt, hogy az egységes szerkezetbe foglalt Társulási Megállapodásnak a tagok képviselői által történő aláírását követően a változások törzskönyvi nyilvántartáson történő átvezetése érdekében az intézkedéseket tegye meg.

**Felelős: Elnök**

**Határidő: 2019. december 15.**

Lesenceistvánd, 2019. október 29.

 **\_\_\_\_\_\_\_\_\_\_\_\_\_\_\_\_\_**

 elnök